Корени библиотеке сежу у 18. век (Библиотека Залуских). Године 1780. пољски парламент је наредио да се један примерак од сваке штампане књиге уступи библиотеци. Након подела Пољске и Кошћушковог устанка, одлуком царице Катарине II, књиге из колекције Библиотеке Залуских биле су заплењене а касније извезене у Санкт Петербург и после оснивања (1795) Царске јавне библиотеке допуниле су њен фонд. Посебан део колекције је за време транспорта у Русију уништен или оштећен. Из тог разлога 1918. године, када је Пољска обновила своју самосталност, ниједна централна установа није могла служити као национална библиотека.